శోభన్ బాబు హీరోగా రూపొందిన 'ఖైదీ కాళిదాసు' చిత్రం శనివారంతో 40 ఏళ్ళు పూర్తి చేసుకుంటోంది. శోభన్ బాబు హీరోగా పి.సుబ్రహ్మణ్యం దర్శకత్వంలో వి.ఎస్.నరసింహారెడ్డి నిర్మించిన చిత్రం 'ఖైదీ కాళిదాసు'. ఈ చిత్రానికి మాతృక హిందీలో శత్రుఘ్న సిన్హా హీరోగా తెరకెక్కిన 'కాళీచరణ్' ప్రముఖ హిందీ దర్శకుడు సుభాష్ ఘయ్ రూపొందించిన తొలి చిత్రం 'కాళీచరణ్'. ఈ సినిమా సాధించిన విజయంతో ఆ తరువాత ఇది తెలుగు, తమిళ, కన్నడ, మళయాళ భాషల్లో రూపొందింది. హిందీలో విడుదలయిన ఏడాదికే తెలుగులో 'ఖైదీ కాళిదాసు' తెరకెక్కింది. 1977 సెప్టెంబర్ 16న విడుదలయిన 'ఖైదీ కాళిదాసు' తెలుగులోనూ మంచి విజయాన్ని చవిచూసింది.'ఖైదీ కాళిదాసు'లో దీప, రోజారమణి, సత్యనారాయణ, ప్రభాకర్ రెడ్డి, మోహన్ బాబు, మిక్కిలినేని ముఖ్యపాత్రధారులు. ఈ చిత్రానికి గొల్లపూడి మాటలు రాయగా, గోపి పాటలు రాశారు. చక్రవర్తి సంగీతం సమకూర్చారు. ఓ పోలీస్ ఆఫీసర్ ను దుండగులు చంపగా, అచ్చు అతని పోలికలతోనే ఉన్న ఓ ఖైదీ అతని స్థానంలోకి వెళ్లి దుర్మార్గుల ఆట ఎలా కట్టించాడన్నదే ఈ చిత్రకథ. ఆ తరువాత ఈ కథను పోలినవి పలు చిత్రాలు రూపొందాయి. రాజమౌళి 'విక్రమార్కుడు' సైతం ఇదే చిత్రాన్ని తలపిస్తుంది. 'ఖైదీ కాళిదాసు'గా శోభన్ బాబు ఆకట్టుకున్నారనే చెప్పాలి.
shobhan baabu heeroga roopondina 'khaidi kaalidaasu' chitram sanivaaramtoe 40 ellu puurti chesukuntondi. shobhan baabu heeroga pi.subrahmanyam darsakatvamlo vi.es.narasimhareddy nirminchina chitram 'khaidi kaalidaasu'. ee chitraaniki maatruka hindeelo satrughna sinha heeroga terakekkina 'kalicharan' pramukha hindi darsakudu subhash ghay roopondinchina toli chitram 'kalicharan'. ee sinima saadhinchina vijayamtho aa taruvaata idhi telugu, tamila, kannada, malayaala bhaashallo roopondindi. hindeelo vidudalayina edaadike telugulo 'khaidi kaalidaasu' terakekkindi. 1977 september 16na vidudalayina 'khaidi kaalidaasu' teluguloonuu manchi vijayaanni chavichusindi.'khaidi kaalidaasu'loo deepa, rojaramani, satyanarayana, prabhakar reddi, mohan baabu, mikkilineni mukhyapaatradhaarulu. ee chitraaniki gollapudi maatalu rayaga, gopi paatalu raasaaru. chakravarti sangeetam samakuurchaaru. oo polies afficer nu dundagulu champagaa, achu athani polikalathone unna oo khaidi athani sthaanamloki velli durmargula aata ela kattinchaadannade ee chitrakatha. aa taruvaata ee kathanu polinavi palu chitraalu roopondaayi. rajamouli 'vikramaarkudu' saitam ide chitraanni talapistundi. 'khaidi kaalidaasu'gaa shobhan baabu aakattukunnarane cheppali.